8 снежня ў відэазвароце да выбаршчыкаў кіраўнік ЦВК Лідзія Ярмошына адзначыла "асаблівую актыўнасць некаторых партый" у рамках перадвыбарнай кампаніі. "У склад выбарчых камісій увайшлі прадстаўнікі не толькі партый, якія прытрымліваюцца прадзяржаўнай палітыкі, але і партый, якія адносяць сябе да катэгорыі апазіцыйных. Так, колькасць прадстаўнікоў Беларускай партыі левых" Справядлівы свет" у акруговых камісіях павялічылася ў параўнанні з папярэднімі мясцовымі выбарамі амаль у тры разы, у два з лішнім разы павялічылася колькасць прадстаўнікоў Партыі БНФ", — сказала яна.